Bernadette Soubirous
Bernadetė Subiru (pranc. Bernadette Soubirous; 1844 m. sausio 7 d. – 1879 m. balandžio 16 d.) – prancūzė piemenaitė, kuri 1858 metų vasario – birželio mėnesiais, gimtajame Lurdo mieste, pranešė apie 18 Švč. Marijos pasirodymų. Nors pradžioje Katalikų Bažnyčios atstovai į pasirodymus žiūrėjo skeptiškai, po kanonizacijos tyrimo pasirodymai buvo pripažinti tikrais. Šis fenomenas kiekvienais metais pritraukia į miestą milijonus katalikų piligrimų. 1933 m. Bernadette Soubirous paskelbta katalikų šventąja.